పదకొండేళ్ల క్రితం
అంతే!
…మా క్లయింట్స్ అందరితో మాట్లాడాక, అంతా పరిష్కరిద్దాం.
మళ్లీ కలుద్దాం.
ఎక్కడికి వెళ్తున్నారు?
నేను మన లోకానికి వెళ్లిపోవాలా?
అవును.
ఆరవ ప్రవర్తనా నియమావళిలో ఉన్న
"స్వార్థపూరితంగా లబ్ధి పొందాలనే ఏకైక ఉద్దేశంతో మనుషులను లేదా మానవ వ్యవస్థలను
మోసం చేయడం, వంచించడం లేదా వారితో అబద్ధాలాడటం" కింద.
నీ పేరేంటి?
షుగర్.
అయితే నీ సోది కాస్త కట్టిపెట్టు, షుగర్. నేనేం చేశానో నాకు తెలుసు.
ఇక్కడికి ఇటీవలే వచ్చావా?
- కొన్ని వారాలైంది, అంతే. - మరి?
ఈ లోకం ఎలా ఉంది?
ఆసక్తికరంగా ఉంది.
- అవునా? - హా, అంటే, నేను పెద్దగా ఏం చూడలేదులే,
అంతేకాకుండా, ఎక్కడికీ పెద్దగా తిరిగింది కూడా లేదు.
ఇంకా ఏ ఉద్యోగం చేయాలో ఎంచుకోలేదు. కానీ ఇది…
ఇది ఆసక్తికరంగా ఉంది.
నేను కిండర్ గార్టెన్ టీచర్ వృత్తిని ఎంచుకున్నా, నాకు అది చాలా నచ్చింది కూడా.
"మిసెస్ రోసెంథల్. గుడ్ మార్నింగ్, మిసెస్ రోసెంథల్," అని అనేవాళ్లు.
అసలు వాళ్ల దగ్గరి నుండే నేను ఎక్కువ నేర్చుకున్నా.
ఇక ఒకరోజు పిల్లలు కునుకు తీస్తున్న సమయంలో,
స్కూల్ కంప్యూటర్లో ఏదో బ్రౌజ్ చేస్తూ ఉండగా,
ఫైనాన్షియల్ మార్కెట్స్ అని వీళ్లు పిలిచేది ఒకటి నా కంట పడింది. అది నన్ను ఇట్టే ఆకర్షించేసింది.
ఇక అక్కడ మొదలైంది కథ.
హఠాత్తుగా,
ఆరేళ్ల పిల్లలతో ఫింగర్ పెయింటింగ్ గీయడంపై ఆసక్తి తగ్గిపోయింది.
ఫింగర్ పెయింటింగ్ అంటే ఏంటి?
అంటే… రంగులోకి చేతులని ముంచి,
వేళ్లతో డ్రాయింగ్ గీయడం అన్నమాట.
ఇక నేను టీచర్ పనికి గుడ్-బై చెప్పేశా,
ఓ హెడ్జ్ ఫండుని ప్రారంభించా, ఆ తర్వాత…
- మీకేం కావాలో చెప్పగలరా? - బొప్పాయి ఉందా?
- లేదు. - డ్రై టోస్ట్ కావాలి, బట్టర్, జెల్లీలు వద్దు.
- దాల్చిన చెక్క కూడా వద్దు, నాకు అది పడదు. - నాకు సీజర్ సాలడ్ ఇవ్వండి,
దానితో పాటే హ్యాంగర్ స్టీక్, క్రింకిల్ ఫ్రైస్, ఇంకా గ్రీన్ బీన్స్ కూడా ఇవ్వండి.
నిజమే, జంతు మాంసం జోలికి వెళ్లకూడదనే నియమాన్ని నేను పట్టించుకోవట్లేదు.
ఏమన్నారు?
నేను అతనితో మాట్లాడుతున్నాలే.
డెజర్ట్ విషయానికొస్తే, లేడీఫింగర్స్ కావాలా లేదా చాక్లెట్ టోర్టా కావాలా?
ఆ రెండూ ఒక్కోటి తీసుకురండి, కానీ దాల్చిన చెక్క వద్దు.
నాకు కూడా అది పడదు.
మనం ఈ దేహాలకు గౌరవం ఇవ్వాలి.
నేను అదే చేస్తున్నా…
దానికి ఏం కావాలో, అది ఇచ్చి.
అన్నీ ఓకేనేలే.
నీకు ఎప్పుడైనా తినాలనిపిస్తే, చెప్తున్నా.
నువ్వు స్వగ్రహానికి వెళ్లడం మంచిదే.
ఒక్క నిమిషం.
ఇవిగోండి.
ఇంకేమైనా కావాలంటే, చెప్పండి.
హాయ్.
హా, ఐ లవ్ యూ.
నా సోదరి.
ఇంతకీ ఏ ఉద్యోగం చేయాలనుకుంటున్నావు?
సైకాలజిస్ట్ అవ్వాలనుంది, అంటే, జంతువులకి సంబంధించినది ఏదైనా.
సరే, ఇంకా?
చెప్పు.
పోలీస్ ఆఫీసర్.
వివరంగా చెప్పు.
ఆపదలో చిక్కుకున్న మనుషులు…
అన్యాయానికి, దౌర్భాగ్యానికి గురై…
సహాయాన్ని అర్థించేవారు.
ఏమో, ఒక్కొక్కరిదీ ఒక్కో రకమైన అనుభవం, అది నాకు…
ఉత్తేజాన్ని కలిగిస్తుంది.
నాకు అది తెలుస్తోంది.
కానీ, అది హింసతో కూడుకున్నది.
అంటే, అంతేం కాదు… ఏమో, కానీ…
నేను జాగ్రత్తగా ఉంటాలే.
- పక్కానా? - హా.
కొంపదీసి నీకు ఉత్తేజాన్ని కలిగించేది హింసేనా ఏంటి?
కాదు.
కానే కాదు, నేను…
హింసనా?
లేదు. నేను జాగ్రత్తగా ఉంటా.
సరే మరి. స్టీక్ ఇంకాసేపట్లో వచ్చేస్తుంది.
థ్యాంక్యూ.
ఇది మంచి విషయమే.
నీ కుటుంబం, నీ ఆప్తులు…
వాళ్లు ఇంటి దగ్గర నీకోసం ఎదురుచూస్తుంటారు.
ఇప్పుడు నాకోసం ఎందుకు ఎదురుచూస్తారు?
ఇక్కడ ఆకర్షించేది శృంగారం, ఆహారం, డబ్బే కాదు.
ఒక్క తప్పటడుగు పడితే, ఇక అంతే.
ఒకదాని తర్వాత ఒకటి జరిగిపోతూనే ఉంటాయి.
చివరికి, నేను దారుణాతి దారుణమైన పనులు చేసేశా.
కానీ, ఇల్లు ఎంతైనా ఇల్లే కదా.
మనం ఏం చేసినా కానీ.
ఇల్లు ఎంతైనా ఇల్లే.
వాళ్లు నిన్ను పంపినందుకు నాకు ఆనందంగా ఉంది…
నన్ను తీసుకెళ్లడానికి.
నాకు కూడా.
నేను ఇప్పటిదాకా ఏడవనే లేదు.
మనం ఎక్కడైనా ఆగి, టిష్యూ పేపర్లు తీసుకుందామా?
తప్పకుండా.
ఇది చాలా అందంగా ఉంది, కదా?
ఒక్కో రాత్రి ఒక్కోలా ఉంటుంది.
నేను ఫింగర్ పెయింటింగుని మిస్ అవుతా.
ఇప్పుడే వస్తా.
నాకు ఇష్టమైన వాటిలో అది కూడా ఒకటి.
వద్దు. వద్దు! ఆగు, ఆగు!
అయ్యో!
అయ్యో.
ఒక్క తప్పటడుగు పడితే, ఇక అంతే.
ఒకదాని తర్వాత ఒకటి జరిగిపోతూనే ఉంటాయి.
- హేయ్. - హేయ్.
హేయ్, మీకు… మైక్రోడేసీ మొక్క ఒకటి తెచ్చా.
లోపలికి రండి.
హా, ఇది ప్రిక్లీ పేర్ జాతికి చెందినది.
ఇక్కడ ప్రశాంతంగా కూడా ఉంది.
నాకు అన్నింటికన్నా ఎక్కువగా నచ్చింది అదే, ఏ గోలా లేకుండా ప్రశాంతంగా ఉండటం.
మీకు అభ్యంతరం లేకపోతే ఒక మాట, దీనికి అయ్యే ఖర్చును మీరు ఎలా… ఎలా భరించగలుగుతున్నారు?
మేమేం భరించట్లేదు.
ఇక్కడ ఉచితంగా ఉంటున్నాం.
- ఉచితంగా ఉంటున్నారా? అదెలా సాధ్యం? - కేంద్ర ప్రభుత్వ పథకం ఇది.
గృహ కల్పన కోసం వారు కొత్తగా మొదలుపెట్టిన ఒక భారీ కోట్లాది డాలర్ల పథకం అది.
- వారా? వారంటే? - నగర పాలక వర్గం.
మేము అర్హత సాధించాలంతే.
హా, ఉద్యోగం ఉండాలి, లేదా ఉద్యోగ వేటలో ఉండాలి,
డ్రగ్స్ టెస్టులో పాస్ అవ్వాలి, అలాంటివి కొన్ని ఉన్నాయి…
"సమాజంతో సానుకూల సంబంధాలను ఏర్పరచుకుని, జీవిస్తున్నట్టు చూపాలి."
అలా అని వారు అన్నారా?
ఏదేమైనా, వారి సహాయానికి మేము ఎంతో రుణపడి ఉంటాం.
అంతేలెండి.
దేవుడా, అది చాలా మంచిది. మీ విషయంలో నాకు చాలా ఆనందంగా ఉంది.
మనుషులు…
ఒకరికొకరు ఏం చేయగలరో తలుచుకుంటే ఆశ్చర్యంగా ఉంది.
గౌరవప్రదంగా జీవించేలా ఒకరి చేయి ఒకరు పట్టి నడిపించుకుంటూ పోవడం…
చాలా ప్రశాంతంగా ఉంది ఇక్కడ.
టైలర్ కో అంటే మీరేనా?
అవును, మీరెవరు?
హా, జీ మూన్ గురించి కొన్ని ప్రశ్నలు అడగాలి మిమ్మల్ని.
అతనికి జరిగింది చాలా దారుణమైనది.
నేనింకా నమ్మలేకపోతున్నా.
అంటే, అతను డ్రగ్స్ లేకుండా ఉండలేడు కాబట్టి నమ్మవచ్చు, అయినా కానీ…
జరిగింది చాలా దారుణమైనదే.
నేను లోపలికి రావచ్చా?
తప్పకుండా, రండి.
జీని చివరిసారిగా నేనెప్పుడు చూశాను…
అతను చనిపోయాడని నాకెలా తెలిసింది, వంటివి అడిగాడు.
- మరి అతనికి ఏం చెప్పావు? - ఏం చెప్పలేదు. మనం ప్రాక్టీస్ చేసినదే చెప్పా.
- అదరగొట్టేశా. - అదరగొట్టేసే ఉంటావులే.
- అతను నిన్ను నమ్మాడని అనుకుంటున్నావా? - నమ్మాడనే అనుకుంటున్నా.
- నేను అబద్ధాలు చించేస్తా. - కానీ అతను నమ్మాడో లేదో పక్కాగా తెలీదా?
సారీ, అది పక్కాగా తెలీదు.
వేగాకి అనుమానంగా ఉంది.
ఎప్పటికైనా అతను నిజాన్ని కనిపెట్టేస్తాడు.
జీ? హేయ్. ఇక్కడున్నావా!
హేయ్.
నీకు కొన్ని, వాల్నట్స్ తెచ్చా.
అలవాటు మానుకునేటప్పుడు కలిగే ఇబ్బందులను ఇవి తగ్గిస్తాయని విన్నా.
బాబోయ్. వద్దు.
ఏమైనా డ్రగ్స్ గమ్మీస్ తెస్తావేమో అనుకున్నా.
వాటికి దూరంగా ఉండాలి. నేను కూర్చోవచ్చా?
నువ్వు… నువ్వు మెరుగవుతున్నావని గ్యారీ చెప్పాడు.
హా, నేను ప్రాణాలతో అయితే ఉన్నాను కదా.
వావ్. అయితే, కట్టిన డబ్బుకు ఇక్కడ న్యాయం జరుగుతుందన్నమాట.
లేదు, బాసూ. నీకు థ్యాంక్స్ చెప్పుకోవాలి. నిజంగానే చెప్తున్నా.
దాన్ని నీ దగ్గర ఉంచుకుని తెలివిగా వ్యవహరించావు. నీ బ్యాగులో ఉన్న నార్కాన్ గురించి మాట్లాడుతున్నా.
దాన్ని సమయానికి అక్కడ ఉండి ఉపయోగించగలిగా, అది చాలు.
సరే, నువ్వన్నది నిజమే, నేను మహా మేధావిని అయితే.
- అలా అని నేను అనలేదు. - అయితే…
- డ్యానీ ఎలా ఉన్నాడు? - బాగున్నాడు. నిన్ను మిస్ అవుతున్నాడు.
బాక్సింగ్ ఫైట్ గురించి ఉత్సాహంగా ఎదురుచూస్తున్నాడు.
అవునా? నేను ఇక్కడ ఉండకూడదు, ట్రెయినింగ్ సంగతి చూడాలి నేను.
వేగస్ లో ఆ ఫైట్ కి రెండు వారాల సమయం కూడా లేదు.
నువ్వు బయటకు వెళ్లలేవు.
- ఇంకా సురక్షితంగా లేదు. - ఎప్పుడు అవుతుంది?
తెలీదు. నిన్ను చంపాలనుకుంటున్న ఆ డెప్యూటీ సమస్యను ఎలా పరిష్కరించాలో నేను తేల్చాలి.
ఎక్కడి దాకా వచ్చింది అది?
- ఏది? - ఆ వెధవ పని పట్టడానికి నువ్వు వేసే ప్లాన్.
ఈ నట్స్ సంచి తెచ్చినందుకు చాలా చాలా థ్యాంక్స్,
కానీ, నువ్వేం చేస్తున్నావు అసలు?
నేను… ఆ పనిలోనే ఉన్నా.
అయితే, గేట్స్ దగ్గర ఒక గార్డ్ ఉన్నాడు కదా. అతని దగ్గర తుపాకీ లేదు కదా?
మాది బయటి ప్రపంచానికి దూరంగా ఉండే ప్రైవేట్ ప్రదేశం. కానీ మాది కంచు కోటేం కాదు.
అతను బయటకు వెళ్లకూడదు.
ఓకే, జీ, తన చికిత్స పూర్తయ్యేదాకా ఇక్కడ ఉండాలనే మేము గట్టిగా సూచిస్తున్నాం.
- మంచిది. - కానీ…
- ఇదేం జైలు కాదు. - అది నాకు తెలుస్తోంది.
- ఎవరు అతను? - అతను మంచి పిల్లాడు.
కాకపోతే, కాస్త…
దురదృష్టం వెంటాడుతోంది.
అంటే, ఆసుపత్రిలో దొంగిలించడానికి సరైన సమయాన్ని ఎంచుకోలేకపోయాడు, ఆ విధంగా దురదృష్టవంతుడన్నమాట…
- అవును. - అతనేం మదర్ థెరీసా కాదులే.
పైగా, అతనికి 33 ఏళ్లు, షుగర్, అతడిని పట్టుకుని నువ్వు పిల్లవాడని అంటున్నావే!
మంచి మంచి పాయింట్లు మాట్లాడుతున్నావు.
- థ్యాంక్స్, గ్యారీ. - సరే మరి.
అతనికి కొన్ని వాల్నట్స్ తెచ్చిచ్చా.
కానీ అతనికి నచ్చలేదులే.
- అతని బ్యాగులో క్యాండీ ఉందని చెప్పాడు. - హా.
అలవాటు మానుకునే క్రమంలో వారికి స్వీట్స్ ఇవ్వకుండా జాగ్రత్త పడతాం,
అయితే అతని పరిస్థితి ఇప్పుడు చాలా మెరుగుపడిందిలే.
హేయ్. ఇదేంటి?
అతని ఫోన్ అనుకుంటా.
వీడితో పాటు ఇంకొకడు ఉన్నారని అన్నారు కదా?
ఏమో మరి.
డబ్బు, ఫోన్ తీసుకురండి. ఆ ట్రాకర్ తీసేయండి. త్వరగా కానివ్వండి.
కాని అతని దగ్గర ఫోన్ ఉండకూడదే.
ఇది నీకు ఎక్కడిది?
- బ్రో, ఏం మాట్లాడుతున్నావు? - ఈ ఫోన్, బ్రో, ఎక్కడిది ఇది నీకు?
నీ ఫోనా?
ఏం మాట్లాడుతున్నావు? అది నీ దగ్గర ఉందని మర్చిపోయావా?
హా, అవును అనుకుంటా. ఏమో. నేను పెద్ద సమస్య నుండి బయటపడే పనిలో ఉన్నా.
- సంతోషం. - సర్లే. వెళ్దాం పద. థ్యాంక్యూ.
అదీ చూద్దాం.
ఇక తర్వాతి డీల్ గురించి చెప్తా వినండి.
దక్షిణంలో ఉన్న నా మిత్రుల నుండి మరో 30,000 యూనిట్లు వస్తాయి.
అదే సరుకా?
అవును. స్వచ్ఛమైన అపాచే.
డీల్ అదేనా? ఒక్కో పిల్ కి పది సెంట్లా?
- అవును. అదే డీల్. - సూపర్.
ఈ ఫైర్ సేల్ గురించి మళ్లీ నాకు చెప్పగలరా?
అంటే, బిజినెస్ పరంగా అన్నమాట, ఎందుకంటే, అది నాకు అర్థం కావట్లేదు.
బిజినెస్ పరంగానా?
సరే, క్లయింట్లను గుర్తించి,
ఆపై ఆ ప్రాంతంపై నిఘా పెట్టి, ఆ తర్వాత సరుకును సరఫరా చేసేయాలి.
కానీ ఇలా ఎందుకు?
అంటే, ఎవరికీ డబ్బులు మిగలట్లేదు కదా.
నీకు చాలా సందేహాలే ఉన్నాయి, బాసూ.
ఏంటి… నాకదంతా అనవసరంలే! మాకు దక్కే చిల్లిగవ్వ మాకు దక్కుతోంది!
కుతూహలం కొద్దీ అడిగాను. అంతే.
హా, అవును. అది నాకు అర్థమవుతోంది.
దగ్గర్లో ఉన్నాం.
- అంటే? - కేసు ఫైల్ చేయడానికి చాలా దగ్గర్లో ఉన్నామని అర్థం.
లేదు, టామ్, మనం దగ్గర్లోనో, చేరువలోనో లేం. అంతా… అంతా క్లియర్ గా ఉంది. కేస్ ఫైల్ చేసేయవచ్చు.
సరే, కానీ డెబ్ ఏమంటోందంటే, ఇలాంటి కేసుల్లో…
ఎలాంటి కేసుల్లో, టామ్? వాడు… వాడు ఆ వీడియోలో ఉన్నాడు కదా.
వీడియోలో ఉన్నాడు, కానీ అతని దగ్గర డ్రగ్స్ ఉన్నట్టు కనిపించట్లేదు.
మాటల్లో వాటి ప్రస్తావన ఉన్నట్టు తెలుస్తోంది, కానీ… కానీ అతను చాలా జాగ్రత్తగా మాట్లాడాడు.
ఏ మంచి లాయర్ అయినా, ఆ మాటలకు వేరే రంగు పులిమి కేసును తిప్పికొట్టగలడు.
ఇక వేగా తప్పించుకుంటాడా?
అతను అవినీతిపరుడని ఆమెకి తెలుస్తోంది.
వాడు పక్కా అవినీతిపరుడే.
కానీ దీనికి కాస్త సమయం పడుతుంది.
నాకంత సమయం లేదు, టామ్!
వాడు డెప్యూటీ షెరిఫ్. ప్రమాణం చేసి, బ్యాడ్జ్ ధరించాడు, టామ్.
అంటే, వాడు ఇంకా దరిద్రుడని అర్థం!
వాడిని దోషిగా నిలబెట్టడం సులువు కావాలి కానీ, కష్టం ఎందుకు అవుతుంది!
నీకు అర్థమవుతోందా?
దీనికి ఇంకో పరిష్కారం ఉంది.
- మరోదారి లేకే ఎవరైనా ఈ దారిని ఎంచుకుంటారు. - ఏంటో చెప్పు.
నేను దీన్ని సమర్థించను, అలాగని ఖండించను కూడా.
ప్రపంచం చాలా భయంకరంగా ఉంది.
- మనకు అనుకూలంగా ఉండే నియమాలనే మనం రాసుకుంటాం. - ఏం మాట్లాడుతున్నావు నువ్వు?
వేగాకి విడాకులయ్యాయి, కదా?
పిల్లలు ఉండేది అమ్మ వద్దే కదా?
అతను ఒంటరిగా ఉంటున్నాడు.
చెప్తున్నానంతే.
లేదు, లేదు, లేదు. నేను ఆ పని చేయలేను.
సరే.
లేదు, నేను ఆ పని చేయలేను.
మంచిది.
విస్తా - 35 ఎమ్ఎమ్ లో రోమన్ హాలిడే
నిజానికి నేను ఇప్పుడు పని చేస్తూ ఉండాలి, కానీ నాకు ఏ ఐడియాలూ తట్టడం లేదు.
లేదా నాకు నచ్చే ఐడియాలేవీ నాకు తట్టడం లేదేమో.
అంతేకాకుండా నాకిక్కడ ఉండాలని ఉందేమో…
తనతో.
ఏంటి?
అది భలే తమాషాగా ఉంది.
అక్విలా, గరుడ నక్షత్రమండలం.
ఇక అక్కడ, హంస రాశి.
అక్కడ వీణ రాశి.
లైరాని చూస్తే, ఒక రెక్టాంగిల్ పై రివర్సులో ఒక ట్రయాంగిల్ పెట్టినట్టు ఉంటుంది.
కనిపిస్తోందా?
- మరి అదేంటి? - ఏది?
కాళ్లతో తన్నుతున్న గుర్రంలా ఉంది కదా?
- అక్కడ ఉండేదా? - అవును.
అది శబర రాశి.
కాపరి అన్నమాట.
శబర రాశా?
ఇక దాని తర్వాత…
లైట్ పొల్యూషన్ లేకపోయి ఉంటే, ఇంకా ఆర్కటూరస్ నక్షత్రం అంత ప్రకాశవంతంగా లేకపోయి ఉంటే,
మనకి ట్రయాంగులమ్ గెలాక్సీ కనిపించేది,
అది 29 లక్షల లైట్ ఇయర్స్ దూరంలో ఉంటుంది.
ఆ గెలాక్సీ ప్రత్యేకత ఏంటి?
ప్రత్యేకత ఏం లేదు. కానీ నాకు…
నాకు అది నచ్చుతుందంతే.
అయితే…
మరీ అంత దారుణంగా ఏమీ జరగలేదు.
డిన్నర్, సినిమా, ఆ తర్వాత ఆస్ట్రానమీ పాఠం.
డేట్ బాగుంది.
- అవును. - కదా?
చాలా బాగుంది.
నా పళ్లలో ఆహారం ఇరుక్కుందా?
లేదు. లేదు. లేదు, నీ పళ్లు… నీ పళ్లు బాగానే ఉన్నాయి.
నువ్వు సిద్ధంగా లేవేమో అనుకోవచ్చా?
అదే కావచ్చు.
ఎందుకో
తెలీదు కానీ, నేను దీన్ని పర్సనల్ గా తీసుకోనులే.
నువ్వు అలా తీసుకోకూడదు.
ఏదేమైనా, మన డేట్ మాత్రం చాలా బాగా అనిపించింది.
అవును, అది మాత్రం నిజం.
- గుడ్ నైట్ మరి. - గుడ్ నైట్, షార్లెట్.
టామీ - వాయిస్ మెయిల్
నేను ఏమీ చెప్పకూడదనే అనుకున్నా, మిస్టర్ షుగర్, కానీ అతను చాలా భయపెట్టేశాడు.
దయచేసి నన్ను క్షమించు. నేను అతనికి అంతా చెప్పేశా.
తాగు! తాగు! తాగు!
ఓకే, ఓకే. ఒక పెగ్ తాగుతా! ఒక పెగ్ తాగుతా!
అభినందనలు
చూడు, నేనతడిని ఆరు గంటల్లో విమానం ఎక్కించగలను.
అతనికి ఇల్లు సంపాదించిపెట్టగలను, ఏం కావాలంటే అవి ఇవ్వగలను.
కొరియాకా?
అయ్య బాబోయ్. మరో దారి లేదా?
మనం అతడిని వెంటనే విమానం ఎక్కించేయాలి. డ్యానీ, అతను క్షేమంగా ఉండాలంటే అదొక్కటే దారి.
సరే, కానీ ముందు మనం అతడిని ఎక్కడికైనా షిఫ్ట్ చేయలేమా?
- ఎక్కడైనా దాచి ఉంచలేమా? - ఎక్కడ?
యూటాలోనా? న్యూ మెక్సికోలోనా? ఎక్కడైనా లాభం లేదు.
అంటే, నా దగ్గర వనరులు లేవని కాదు, కానీ అతని దగ్గర ఉన్న వాటితో పోలిస్తే అవి లెక్కలోకే రావు.
- అసలు నీకు బోలో అలర్ట్ అంటే ఏంటో తెలుసా? - తెలీదు.
"అన్ని చోట్లా నిఘా పెట్టండి" అని అర్థం. అంటే, ఒక్క ఫోన్ కాల్ చేసి,
"జీ"ని గాలించడానికి పది వేల మంది పోలీసులని దించగలడు.
- మనం అతడిని ఎక్కడా దాచలేం! - ఆ పోలీసు అరెస్ట్ అయ్యేదాకా అయినా?
అతను అరెస్ట్ అయినా కానీ…
ఛార్జ్ షీట్ వేయడానికి ఇంకా చాలా కాలం పడుతుంది. ఆ…
ఆ సమయమంతా అతను స్వేచ్ఛగానే ఉంటాడు.
చూడు, ఇది నచ్చే పరిష్కారం కాదు.
ఇది కష్టమని నాకు తెలుసు, కానీ అతడిని స్వస్థలానికి పంపడమే…
లేదు, లేదు. అసలు… అసలు అక్కడ ఏమీ లేదు.
ఇదే, బాసూ. ఇదే వాడి స్వస్థలం.
ఓయ్, ఒక్క నిమిషం మాకు ఏకాంతాన్నిస్తారా?
ఛ!
ఈ… ఈ పోలీసు చాలా ప్రమాదకరమైనవాడు. అది నాకర్థమైంది.
హా.
జీకి అతని నుండి ప్రమాదం ఉంది,
నువ్వు కూడా బాగా ఆలోచించే ఉంటావని నాకు తెలుసు, షుగర్, కానీ…
నాకంతా అయోమయంగా ఉంది, బాసూ.
నాకు వాడు తప్ప ఇంకెవరూ లేరు.
నాకు తెలుసు.
వాడిని నాకు దూరం చేయకు, బాసూ.
ప్లీజ్?
డీల్ అదేనా? ఒక్కో పిల్ కి పది సెంట్లా?
అవును. అదే డీల్.
ఈ ఫైర్ సేల్ గురించి మళ్లీ నాకు చెప్పగలరా?
అంటే, బిజినెస్ పరంగా అన్నమాట, ఎందుకంటే, అది నాకు అర్థం కావట్లేదు.
బిజినెస్…
ఈజీ4 అడ్డాలో ఫెంటనిల్ ధర 90% పడిపోయింది.
కానీ ఇలా ఎందుకు? అంటే, ఎవరికీ డబ్బులు మిగలట్లేదు కదా.
ఇది అమెరికా. ఎక్కడేం జరిగినా, ఎవడోకడి జేబులు నిండుతూనే ఉంటాయి.
నీకు చాలా సందేహాలే ఉన్నాయి, బాసూ.
ఐడియా ఉండటమేంటి, నాకు కారణం బాగా తెలుసు.
దానికి కారణం, ఫైర్ సేల్.
జాగ్రత్తగా ఉండండి…
లేదంటే మీకూ అదే గతి పడుతుంది.
డ్రగ్ ఓవర్ డోస్.
ఇవాళ ఇది అయిదో కేసు.
హెసూస్ అలెహాంద్రో హకేజ్
నగర వ్యాప్తంగా డ్రగ్ ఓవర్ డోస్ మరణాలు చాలా వరకు తగ్గాయని అంటున్నారు, కానీ నాకలా అనిపించట్లేదు.
నాకు ఇంకా పని ఎక్కువైనట్టు అనిపిస్తోంది.
రంగురంగుల ట్యాగులు ఎందుకు?
డబ్ల్యూటీఎన్ ట్యాగ్స్ ఇవి.
అంటే "ఎవరికి తెలపాలి" అని.
ఆకుపచ్చ ట్యాగ్ అంటే, వారికి బంధువులు ఉన్నారని, వాళ్లకి సమాచారం అందించడం జరిగిందని అర్థం.
నీలి ట్యాగ్ అంటే, చనిపోయినవారి గుర్తింపు తెలీలేదని అర్థం.
అంటే, అతని గురించి ఏమీ తెలీలేదనా?
అంటే, వాళ్లు చనిపోయారు, కానీ ఎవరికి సమాచారం చేరవేయాలో తెలీదని.
కానీ నంబర్లు అబద్ధం ఆడవు.
జనాలు ఆడవచ్చు.
ఇంత మంది ఎక్కడి నుండి వస్తున్నారు?
వాడు డ్రగ్స్ లేకుండా బతకలేడు. అలాంటి వాడు…
ఎప్పటికైనా దొరక్క ఎక్కడికి పోతాడు!
శవాగారంలో ఉన్న వ్యక్తి.
పీటర్ బ్రూనో (మధ్యలోని వ్యక్తి) మీడియాతో మాట్లాడారు
డాక్టర్ పీటర్ బ్రూనో.
పీటర్ బ్రూనో
చీఫ్ మెడికల్ ఎగ్జామినర్
ఫొరెన్సిక్ పాత్ పీటర్ బ్రూనో ప్రసంగం
మెరీన్ కార్ప్స్ రికార్డ్స్
సైన్యంలో పని చేసినప్పుడు అలవాటైందా?
మెరీన్స్ లో పని చేశా.
అవునులే. "సెంపర్ ఫై."
తుదిశ్వాస విడిచే వరకు విధేయంగా ఉంటారు.
ఈ పని వేగా, బ్రూనోలు కలిసి చేస్తున్నారు.
వీళ్లు చనిపోతూ ఉంటే, వీళ్లకి కేటాయించిన ఇళ్లలో ఎవరు ఉంటున్నారు?
నేను 20 తలుపులని తట్టాను.
రెండింట్లోనే జనాలు ఉంటున్నారు.
నాకు అన్నింటికన్నా ఎక్కువగా నచ్చింది అదే, ఏ గోలా లేకుండా ప్రశాంతంగా ఉండటం.
అపార్టుమెంట్లో ఉంటే, గోల చాలా ఎక్కువగా ఉంటుందని అనుకున్నాం.
కానీ ఇక్కడ చాలా ప్రశాంతంగా ఉంది.
వేగా తక్కువ ధరకే ఫెంటనిల్ ని మార్కెట్లోకి వదిలేస్తున్నాడు.
వ్యసనపరులు చనిపోయినప్పుడు,
వాళ్ల ఐడెంటిటీలని దోచుకుని, వాళ్లు విజయవంతంగా కోలుకున్నారని చిత్రీకరించి,
ప్రభుత్వ హౌసింగ్ కాంట్రాక్టుల ద్వారా బ్రూనో కోట్లు గడిస్తున్నాడు.
నేను దీన్ని ఆపగలను. ఇప్పుడే దీనికి బ్రేకులు వేయగలను.
బ్రూనోని, వేగాని అడ్డుకోగలను.
జీతో పాటు అనేక మంది బాధితులని కాపాడగలను.
ఇందులో వేగా కీలకమైన సాదనం.
ఆ సాధనాన్ని నేను అడ్డుకుని, మొత్తం ఆపరేషనే స్తంభించిపోయేలా చేయగలను.
ఇప్పుడు నాకు అంతా అర్థమైపోయింది.
వేగాని ఆపాల్సిందే.
అబ్బా, జెస్సీ.
ఈ నియమాలు ఇతరుల కోసమే కాదు, మమ్మల్ని మేము రక్షించుకోవడానికి కూడా.
మేము ఎన్నో విశ్వాలకు వెళ్తుంటాం…
ఎన్నో రకాల ప్రపంచాలను చూస్తుంటాం.
పరాయి వారి శరీరాల్లో కొత్త కొత్త అనుభూతులను పొందుతుంటాం.
కానీ మేము మా ఉనికి మాత్రం కోల్పోకూడదు.
మిస్టర్ షుగర్, మిమ్మల్ని కలవడానికి ఒకరు వచ్చారు.
హేయ్, బాసూ.
బాగా పొద్దుపోయిందా?
హా, నీకు కూడా అంతేగా?
ఎట్టకేలకు కనిపెట్టేశా.
మనం ఓ డ్రింక్ తాగుతూ మాట్లాడుకుంటే బాగుంటుంది.
గతంలో ఇక్కడ ఓ పెళ్లి జరిగింది, దానికి వచ్చా.
వెనుక పక్క డ్యాన్స్ ఫ్లోర్ ఉంది.
"ఎర్త్ విండ్ అండ్ ఫైర్" పాటలతో హోరెత్తిపోయింది.
భలే సరదాగా అనిపించింది.
అతడిని ఎల్లకాలం దాచి ఉంచలేవు.
చూడు, ఆ కుర్రాడు ఏమేం ఎదుర్కొంటాడో ఓసారి ఆలోచించు.
అతను లొంగిపోతే గనుక, అతనిపై సెకండ్ డిగ్రీ చోరీ కేసు నమోదవుతుంది.
నిషేధిత పదార్థాలను సరఫరా చేసే ఉద్దేశంతో వాటిని ఉంచుకున్నాడనే
కేసు కూడా పడుతుంది.
గుర్తింపు చౌర్యం కేసు కూడా పడుతుంది.
అతను నోరు విప్పితే, అతనికి చాలా ఏళ్ల కఠిన కారాగార శిక్ష పడుతుంది, కానీ అతను నోరు విప్పడు.
నేను చెప్తున్నా కదా, అతను నీకు దొరకడు.
చూడు, అదంతా నాకు తెలుసు, సరేనా?
ఆ లెక్కలన్నీ మనస్సులో నేను చాలాసార్లు వేసుకున్నా.
వదిలేయ్, రే.
నేను రిస్క్ తీసుకోలేను, బాసూ. సారీ.
అతను ఎక్కడ ఉన్నాడో నువ్వు చెప్పాల్సిందే.
ఓకే, ప్రైవేట్ డిటెక్టివ్ కోడ్ అనో,
ఇంకేదో తొక్కలో కోడ్ అనో, నువ్వు చెప్పలేకపోతున్నావు అనుకుంటా.
అది ఓకే. ఏం పర్వాలేదు.
కానీ, బాగా ఆలోచించుకోవడానికి నీకు రెండు రోజుల సమయం ఇస్తున్నా.
ఆ తర్వాత నువ్వు చెప్పేస్తావు.
ఫైర్ సేల్ కారణంగా ఎంతమంది చనిపోయారని అనుకుంటున్నావు?
అంటే, ఎందరి గుర్తింపులు తుడిచిపెట్టుకుపోయాయి?
అది నీకు తెలీదు కూడా, కదా?
నీకు తెలీదులే, ఎందుకంటే నువ్వు కేవలం బంటువి మాత్రమే.
అసలు నువ్వు ఎవరి దగ్గర పని చేస్తున్నావు?
అదింకా నేను కనుగొనాల్సి ఉంది.
నేను ఇంకొకడిని పట్టుకున్నా,
డ్యానీ మూన్.
అబ్బా!
గయ్స్, కానివ్వండి, పార్టీ అయిపోయింది!
కొన్ని రోజుల క్రితం ఒక రాత్రి పూట ఒక షాప్ దగ్గర ఓ సెక్యూరిటీ పోలీసును కొట్టాడు.
అంటే, అదేమంత పెద్ద విషయం కాదు.
ఏ చెట్టు కింద ప్లీడర్ అయినా అరగంటలో అతడిని విడిపించగలడు.
సమస్య ఏంటంటే, ఇది శుక్రవారం, పైగా బాగా పొద్దుపోయింది,
కోర్టులేమో సోమవారం ఉదయమే తెరుచుకుంటాయి.
మేము అందరినీ కనిపెట్టుకుని ఉండటానికే ప్రయత్నిస్తాం,
ఏ విధమైన ఇబ్బందులూ కలగకుండా వారిని కాపాడే ప్రయత్నం చేస్తాం.
కానీ ఇప్పుడు ఆర్థిక పరిస్థితి అంతంత మాత్రంగా ఉంది, పైగా మరోవైపు సిబ్బంది కోతలు.
అంటే, మేము…
మేము ఒకే సమయంలో అన్నిచోట్లా ఉండలేం.
అతడిని పెద్ద చిక్కుల నుండి నువ్వు కాపాడగలవు,
కానీ నువ్వు ఆ పని చేయవు, కదా?
దీని నుండి ఎలా బయటపడాలా అని ఆలోచించే ప్రయత్నం చేస్తావు.
సరే, నీ ఇష్టం వచ్చినట్లే కానివ్వు.
సరే, అయితే…
మనం ఆదివారం నీకు నచ్చిన చోటే కలుసుకుందామా?
కాఫీ ఉన్న చోటుని ఎంచుకో.
అప్పుడు కలుసుకుందాం మరి.
హేయ్, రే.
ఈ రాత్రి నేను మీ ఇంట్లోకి వచ్చా.
కొన్ని గంటల క్రితమే.
నువ్వు నీ కుక్కతో కలిసి టీవీ చూస్తూ ఉన్నావు, నేను నీ వెనకాలే ఉన్నా.
అక్కడ నిలబడి…
నీ తలపైకి తుపాకీ ఎక్కుపెట్టి ఉన్నా.
అనుకుంటే, నిన్ను చంపేసి ఉండేవాడిని.
అయ్యో.
చంపి ఉండాల్సింది.
సబ్ టైటిళ్లను అనువదించినది: రాంప్రసాద్